
R O M Â N I A                                                                                                                                                                                                                    

JUDEŢUL TIMIŞ

ORAŞUL DETA

P R I M A R


Nr. 12.277/27.11.2023
REFERAT DE APROBARE

a proiectului de hotărâre privind aprobarea noii durate de implementare și a cheltuielilor estimate aferente finalizării proiectului ,,Îmbunătățirea calității vieții prin reabilitarea și consolidarea locuințelor sociale precum și realizarea pistelor de biciclete - acces la proprietate și acces auto la locuințele sociale, oraș Deta, jud. Timiș”.
Orașul Deta implementează proiectul ,,Îmbunătățirea calității vieții prin reabilitarea și consolidarea locuințelor sociale precum și realizarea pistelor de biciclete - acces la proprietate și acces auto la locuințele sociale, oraș Deta, jud. Timiș,, în conformitate cu prevederile Contractului de Finanțare nr. 6220/26.10.2020.

Autoritatea de Management pentru Programul Operațional Regional 2014 - 2020 a emis Instrucțiunea nr. 207/31.10.2023 - Acțiuni AM/OI de pregătire în vederea închiderii Programului Operațional Regional 2014-2020, care reglementează modificarea contractelor de finanțare semnate în cadrul POR 2014 – 2020, în scopul etapizării acestora în perioada de programare 2021 - 2027.

Activitățile din cadrul proiectului ,,Îmbunătățirea calității vieții prin reabilitarea și consolidarea locuințelor sociale precum și realizarea pistelor de biciclete - acces la proprietate și acces auto la locuințele sociale, oraș Deta, jud. Timiș,, nu s-au putut încadra în perioada inițială de implementare asumată prin Contractului de Finanțare nr. 6219/26.10.2020, fiind astfel necesară etapizarea proiectului pentru perioada 2021-2027. Aceasta se justifică atât prin afectarea acestuia în mod direct de situația pandemică și postpandemică din perioada 2020 - 2022, cât și de modificările legislative generate de OUG nr. 15/2021 și OG nr. 64/2022. În consecință se impune etapizarea implementării activităților ce nu se pot realiza în cadrul perioadei de derulare a Programului Operațional Regional 2014 - 2020.

În vederea aprobării etapizării proiectului ,,Îmbunătățirea calității vieții prin reabilitarea și consolidarea locuințelor sociale precum și realizarea pistelor de biciclete - acces la proprietate și acces auto la locuințele sociale, oraș Deta, jud. Timiș,, finanțat în cadrul Programului Operațional Regional 2014 - 2020, propun spre analiză și aprobare Consiliului Local al Orașului Deta prezentul proiect de hotărâre.

